Speler 'met houding' verlaat hotel | Netwerk24
08 September 2018 09:27
Die Duitse sokkerspeler Leroy Sané het die hotel in München waar Duitsland se nasionale span tuisgaan aan die vooraand van Sondag se vriendskaplike wedstryd teen Peru verlaat.
Leroy Sané / Foto: Getty Images
Sané (22), wat nie in Duitsland se groep vir die Wêreldbeker-toernooi vroeër vanjaar in Duitsland ingesluit is nie, sê die besluit is geneem weens "persoonlike redes".
Toni Kroos, 'n spanmaat van Sané by Duitsland se nasionale span, het vroeër die week gesê dat Sané nie volgens sy potensiaal speel nie en sy houding moet verander.
"Partykeer kry 'n mens die idee dat Leroy se liggaamstaal dieselfde is, of ons nou wen of verloor. Hy is 'n wêreldklasspeler, met al die nodige middels tot sy beskikking om 'n topspeler te wees, maar soms moet hy daarop gewys word om beter te speel," sê Kroos. – BBC